BAT 10.

S cieľom znížiť spotrebu vody BAT a vznik odpadových vôd je najlepšou dostupnou technikou použitie ďalej uvedených techník a), b) a c) a vhodná kombinácia techník d) až j). Technika Opis Uplatniteľnosť Techniky riadenia a) Plán hospodárenia s vodami a audity vodného hospodárstva Plán hospodárenia s vodami a audity vodného hospodárstva sú súčasťou EMS (pozri BAT 1) a zahŕňajú: — prietokové diagramy a materiálovú bilanciu vody prevádzky a procesov ako súčasť registra vstupov a výstupov uvedených v BAT 2; — stanovenie cieľov efektívneho hospodárenia s vodou, — vykonávanie techník na optimalizáciu hospodárenia s vodou (napr. kontrola používania vody, opätovne použitie/recyklácia, zisťovanie a oprava únikov). Audity vodného hospodárstva sa vykonávajú minimálne raz ročne, aby sa zabezpečilo plnenie cieľov plánu hospodárenia s vodami a dodržiavanie a vykonávanie odporúčaní auditov vodného hospodárstva. Plán hospodárenia s vodami a audity vodného hospodárstva možno začleniť do celkového plánu hospodárenia s vodami väčšieho priemyselného zariadenia. Miera podrobnosti plánu hospodárenia s vodami a auditov vodného hospodárstva bude vo všeobecnosti súvisieť s povahou, veľkosťou a so zložitosťou prevádzky. b) Optimalizácia výroby To zahŕňa: — optimalizovanú kombináciu procesov (napr. kombinujú sa procesy predúpravy, predchádza sa bieleniu textilných materiálov pred farbením na tmavé odtiene); — optimalizované plánovanie procesov prebiehajúcich po dávkach (napr. farbenie textilných materiálov na tmavé odtiene sa vykonáva po farbení na svetlé odtiene v tom istom farbiacom zariadení). Všeobecne uplatniteľná technika. Techniky koncepcie a prevádzkovania c) Oddeľovanie znečistených a neznečistených tokov odpadových vôd Toky odpadových vôd sa zbierajú samostatne, a to na základe obsahu znečisťujúcich látok a požadovaných techník úpravy. Znečistené toky odpadovej vody (napr. použité výluhy v procese) a neznečistené toky vody (napr. voda na chladenie), ktoré možno opätovne použiť bez úpravy, sú oddelené od tokov odpadových vôd, ktoré potrebujú úpravu. Uplatniteľnosť na existujúce prevádzky môže byť obmedzená usporiadaním systému zberu vody a nedostatkom priestoru pre dočasné skladovacie nádrže. d) Procesy s použitím malého množstva vody alebo bez vody Procesy zahŕňajú úpravu plazmou alebo laserom a procesy využívajúce malé množstvo vody, ako je napríklad úprava ozónom. Uplatniteľnosť môže byť obmedzená vlastnosťami textilných materiálov a/alebo špecifikáciami produktu. e) Optimalizácia množstva výluhu použitého v procese Procesy prebiehajúce po dávkach sa vykonávajú so systémami s nízkym pomerom výluhu (pozri oddiel 1.9.4). Kontinuálne procesy sa uskutočňujú pomocou systémov nízkoobjemovej aplikácie, ako je striekanie (pozri oddiel 1.9.4). Všeobecne uplatniteľná technika. f) Optimalizované čistenie zariadenia To zahŕňa: — čistenie bez vody [napríklad utieraním alebo vykefovaním vnútorných povrchov nádrží, mechanické predčistenie stierok, rotačných sít a bubnov obsahujúcich tlačiarenské pasty (pozri BAT 44)], — kroky viacnásobného čistenia s nízkym množstvom vody; voda z posledného kroku čistenia sa môže opätovne použiť na vyčistenie inej časti zariadenia. Uplatniteľnosť čistenia bez vody môže byť v existujúcich prevádzkach obmedzená prístupnosťou k zariadeniu (napríklad uzavreté a polouzavreté systémy). g) Optimalizované spracovanie, pranie a oplachovanie textilných materiálov prebiehajúce po dávkach To zahŕňa: — použitie doplňujúcich nádrží na dočasné skladovanie: — vody použitej na pranie a oplachovanie, — čistého výluhu alebo výluhu použitého v procese, — viacnásobné vypúšťanie a napĺňanie na oplachovanie a pranie malým množstvom vody. Použitie doplňujúcich nádrží v existujúcich prevádzkach môže byť obmedzené nedostatkom priestoru. h) Optimalizované kontinuálne spracovanie, pranie a oplachovanie textilných materiálov To zahŕňa: — včasnú prípravu výluhu v procese na základe online meraní nasiakavosti, — automatické uzatvorenie prívodu vody na pranie, keď sa práčka zastaví, — protiprúdové oplachovanie a pranie, — prechodné mechanické odvodnenie textilných materiálov [pozri BAT 13 písm. a)] na zníženie prenosu chemikálií v procese. Všeobecne uplatniteľná technika. Techniky opätovného použitia a recyklovania i) Recyklácia a/alebo opätovné použitie vody Toky vody sa môžu oddeľovať [pozri BAT 10 písm. c)] a/alebo predupraviť (napr. membránová filtrácia, odparovanie) pred opätovným použitím a/alebo recykláciou, napr. na čistenie, oplachovanie, chladenie alebo pri spracovaní textilných materiálov. Miera opätovného použitia/recyklácie vody je obmedzená obsahom nečistôt v tokoch vody. Opätovné použitie a/alebo recyklácia vody pochádzajúcej z niekoľkých zariadení prevádzkovaných na tom istom mieste môžu byť začlenené do celkového hospodárenia s vodami väčšieho priemyselného areálu (napr. pomocou bežnej úpravy odpadových vôd). Všeobecne uplatniteľná technika. j) Opätovné použitie výluhu v procese Výluh v procese vrátane výluhu v procese získaného z textilných materiálov mechanickým odvodnením [pozri BAT 13 písm. a)] sa opätovne použije po analýze a prípadnom doplnení. Stupeň opätovného použitia výluhu v procese je obmedzený úpravou jeho chemického zloženia alebo obsahom nečistôt a náchylnosťou podliehať skaze. Všeobecne uplatniteľná technika. Tabuľka 1.1 Orientačné úrovne environmentálnych vlastností pri špecifickej spotrebe vody Postup (-y) špecifického spracovania Orientačný rozsah (ročný priemer) (m3/t) Bielenie Dávka 10 – 32 (20) Kontinuálne 3 – 8 Vyvárka celulózových materiálov Dávka 5 – 15 (20) Kontinuálne 5 – 12 (20) Odšlichtovanie celulózových materiálov 5 – 12 (20) Kombinované bielenie, vyvárka a odšlichtovanie celulózových materiálov 9 – 20 (20) Mercerizácia 2 – 13 (20) Pranie syntetického materiálu 5 – 20 (20) Farbenie prebiehajúce po dávkach Tkanina 10 – 150 (20) Priadza 3 – 140 (20) (21) Voľné vlákno 13 – 60 Kontinuálne farbenie 2 – 16 (20) (22) Súvisiace monitorovanie je opísané v BAT 6.